Document ID: 32004D0561

KOMISIJAS LĒMUMS
(2004. gada 16. jūlijs)
par Kopienas finansējuma atteikšanu noteiktiem izdevumiem, ko dalībvalstis veikušas Eiropas Lauksaimniecības virzības un garantiju fonda (ELVGF) nodaļas “Garantijas” ietvaros
(izziņots ar dokumenta numuru K(2004) 2762)
(autentiski ir vienīgi teksti spāņu, vācu, grieķu, angļu, franču, itāļu, nīderlandiešu, portugāļu, somu un zviedru valodās)
(2004/561/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 21. aprīļa Regulu (EEK) Nr. 729/70, kas attiecas uz kopējās lauksaimniecības politikas finansēšanu (1), un īpaši tās 5. panta 2. punkta c) apakšpunktu,
ņemot vērā Padomes 1999. gada 17. maija Regulu (EK) Nr. 1258/1999, kas attiecas uz kopējās lauksaimniecības politikas finansēšanu (2), un īpaši tās 7. panta 4. punktu,
konsultējusies ar Fondu komiteju,
tā kā:
(1)
Regulas (EEK) Nr. 729/70 5. pants, Regulas (EK) Nr. 1258/1999 7. pants, kā arī Komisijas 1995. gada 7. jūlija Lēmuma (EK) Nr. 1663/95 8. panta 1. un 2. punkts nosaka Regulas (EEK) Nr. 729/70 piemērošanas veidus saistībā ar ELVGF Garantiju nodaļas kontu pārbaudes procedūru (3), ņemot vērā, ka Komisija veic nepieciešamās pārbaudes, dalībvalstīm dara zināmus pārbaužu rezultātus, iepazīstas ar dalībvalstu izdarītajiem novērojumiem, sasauc divpusējas apspriedes, lai panāktu vienošanos ar visām iesaistītām dalībvalstīm, un formāli dara zināmus dalībvalstu secinājumus, atsaucoties uz Komisijas 1994. gada 1. jūlija Lēmumu 94/442/EK, kas attiecas uz vienošanās procedūru ELVGF Garantijas nodaļas kontu pārbaužu ietvaros (4).
(2)
Dalībvalstīm bija iespēja lūgt vienošanās procedūras uzsākšanu. Šī iespēja atsevišķos gadījumos tika izmantota, un procedūras noslēgumā izplatīto ziņojumu izskatīja Komisija.
(3)
Regulas (EEK) Nr. 729/70 2. un 3. pants, kā arī Regulas (EK) Nr. 1258/1999 2. pants nosaka, ka finansējums var tikt apstiprināts tikai restitūcijām eksportam uz trešām valstīm un lauksaimniecības tirgus regulēšanai, ja tās ir attiecīgi piešķirtas vai uzsāktas, atbilstoši Kopienas likumdošanai attiecībā uz kopējo lauksaimniecības tirgu.
(4)
Veiktās pārbaudes, divpusējo apspriežu rezultāti un vienošanās procedūras atklāja, ka daļa no dalībvalstu deklarētajiem izdevumiem neatbilst izvirzītajām prasībām un tādēļ ELVGF Garantiju nodaļa tos nevar finansēt.
(5)
Ir pamats noteikt summas, kuras neatbilst ELVGF Garantiju nodaļas prasībām un kuras neattiecas uz izdevumiem, kas veikti vairāk nekā divdesmit četrus mēnešus pirms Komisijas rakstiskā ziņojuma dalībvalstīm par pārbaudes rezultātiem.
(6)
Gadījumos, uz kuriem attiecas minētais lēmums, Komisija sava sintēzes ziņojuma ietvaros darīja zināmu atteikto maksājumu novērtējumu, ņemot vērā to neatbilstību Kopienas likumdošanai.
(7)
Minētais lēmums nenosaka finansiālas sekas, kādas, balstoties uz Tiesas lēmumu, Komisija varētu noteikt lietās, kuras tiek izskatītas sākot ar 2004. gada 2. aprīli, atbilstošajās jomās,
IR PIEŅĒMUSI ŠO LĒMUMU.
1. pants
Pielikumā norādītajiem dalībvalstu atzītiem maksātāju organizāciju izdevumiem, kas deklarēti ELVGF Garantiju nodaļā, tiek liegts Kopienas finansējums, jo tie neatbilst Kopienas likumdošanai.
2. pants
Minētais lēmums attiecas uz Beļģijas Karalisti, Vācijas Federatīvo Republiku, Grieķijas Republiku, Spānijas Karalisti, Francijas Republiku, Īriju, Itālijas Republiku, Luksemburgas Lielhercogisti, Nīderlandes Karalisti, Portugāles Republiku, Somijas Republiku, Lielbritānijas un Ziemeļīrijas Apvienoto Karalisti.
Briselē, 2004. gada 16. jūlijā

Labels: 2
15
18
6